ddrg/super_eurlex huggingface dataset:
2001/189/EY: Komission päätös, tehty 28 päivänä helmikuuta 2001, naudanlihan pakollisesta merkintäjärjestelmästä Saksassa (tiedoksiannettu numerolla K(2001) 467)



Virallinen lehti nro L 067 , 09/03/2001 s. 0087 - 0087



Komission päätös, tehty 28 päivänä helmikuuta 2001, naudanlihan pakollisesta merkintäjärjestelmästä Saksassa (tiedoksiannettu numerolla K(2001) 467) (Ainoastaan saksankielinen teksti on todistusvoimainen) (2001/189/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1760/2000(1) ja erityisesti sen 13 artiklan 4 kohdan, sekä katsoo seuraavaa: (1) Asetuksen (EY) N:o 1760/2000 13 artiklan 3 kohdassa säädetään, että 31 päivään joulukuuta 2001 saakka jäsenvaltiot, joiden nautaeläinten tunnistus- ja rekisteröintijärjestelmään sisältyy riittävästi yksityiskohtaisia tietoja, voivat päättää, että kyseisessä jäsenvaltiossa syntyneistä, lihotetuista ja teurastetuista nautaeläimistä peräisin olevan lihan merkintöihin on sisällytettävä myös lisätietoja. (2) Saksa on hakenut komission hyväksyntää tällaiselle naudanlihan pakolliselle merkintäjärjestelmälle asetuksen (EY) N:o 1760/2000 13 artiklan 4 kohdan mukaisesti, ON TEHNYT TÄMÄN PÄÄTÖKSEN: 1 artikla Hyväksytään Saksan alueella syntyneistä, lihotetuista ja teurastetuista nautaeläimistä saadun lihan pakollisen merkintäjärjestelmän käyttöönottoa koskeva Saksan hakemus, josta on tiivistelmä liitteessä, asetuksen (EY) N:o 1760/2000 13 artiklan 4 kohdan mukaisesti. 2 artikla Tämä päätös on osoitettu Saksan liittotasavallalle. Tehty Brysselissä 28 päivänä helmikuuta 2001. Komission puolesta Franz Fischler Komission jäsen (1) EYVL L 204, 11.8.2000, s. 1. LIITE Naudanlihaan ja naudanlihatuotteisiin kiinnitettävä saksalaisalkuperää osoittava merkintä Saksassa syntyneistä, kasvatetuista ja teurastetuista nautaeläimistä saatuun naudanlihaan ja naudanlihatuotteisiin kiinnitetään saksalaisalkuperää osoittava merkintä. Saksalaisalkuperää osoittava merkintä on joko "Alkuperämaa: Saksa" tai merkintä, josta käy ilmi, että nautaeläin, josta liha on peräisin, syntyi, kasvatettiin ja teurastettiin Saksassa. Perusteet saksalaisalkuperää osoittavan merkinnän saamiseksi Saksalaisalkuperää osoittava merkintä ei ole pakollinen sellaisen naudanlihan osalta, joka on peräisin eläimistä, joita ei ole rekisteröity Saksan kansalliseen nautaeläintietokantaan Saksassa syntyneinä, kasvatettuina ja teurastettuina ja joiden emän tunnistenumero on tuntematon ja joiden syntymätilaa ei ole osoitettu.
2001/192/EY: Neuvoston päätös, tehty 12 päivänä helmikuuta 2001, talouspolitiikan laajoista suuntaviivoista poikkeamisen lopettamiseksi Irlannissa annetun suosituksen julkaisemisesta



Virallinen lehti nro L 069 , 10/03/2001 s. 0024 - 0024



Neuvoston päätös, tehty 12 päivänä helmikuuta 2001, talouspolitiikan laajoista suuntaviivoista poikkeamisen lopettamiseksi Irlannissa annetun suosituksen julkaisemisesta (2001/192/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 99 artiklan 4 kohdan, ottaa huomioon komission ehdotuksen, sekä katsoo seuraavaa: (1) Neuvosto on antanut 12 päivänä helmikuuta 2001 talouspolitiikan laajoista suuntaviivoista poikkeamisen lopettamiseksi Irlannissa suosituksen(1), joka on osoitettu Irlannin hallitukselle, jotta se lopettaisi vuoden 2001 talousarviosuunnitelman poikkeamisen vuoden 2000 talouspolitiikan laajoista suuntaviivoista. (2) Neuvosto katsoo, että suosituksen julkaiseminen edistää jäsenvaltioiden ja yhteisön talouspolitiikan koordinointia ja lisää talouden toimijoiden parissa suosituksen ymmärtämistä, mikä helpottaa suositettujen toimenpiteiden täytäntöönpanoa, ON PÄÄTTÄNYT SEURAAVAA: 1 artikla Talouspolitiikan laajoista suuntaviivoista poikkeamisen lopettamiseksi Irlannissa 12 päivänä helmikuuta 2001 annettu neuvoston suositus julkaistaan Euroopan yhteisöjen virallisessa lehdessä. 2 artikla Tämä päätös tulee voimaan 12 päivänä helmikuuta 2001. Tehty Brysselissä 12 päivänä helmikuuta 2001. Neuvoston puolesta Puheenjohtaja B. Ringholm (1) Ks. tämän virallisen lehden sivu 22.
Europolin johtajan päätös, tehty 3 päivänä heinäkuuta 2000, Europolin hallintoneuvoston 16 päivänä marraskuuta 1999 tekemän, verojen ja palkkojen mukauttamista euroiksi neuvoston päätöksen mukaisesti koskevan päätöksen liitteessä mainittujen summien hyväksymisestä



Virallinen lehti nro C 065 , 28/02/2001 s. 0012 - 0013



Europolin johtajan päätös, tehty 3 päivänä heinäkuuta 2000, Europolin hallintoneuvoston 16 päivänä marraskuuta 1999 tekemän, verojen ja palkkojen mukauttamista euroiksi neuvoston päätöksen mukaisesti koskevan päätöksen liitteessä mainittujen summien hyväksymisestä (2001/C 65/04) EUROPOLIN JOHTAJA, joka ottaa huomioon Europolin hallintoneuvoston päätöksen annettu 16 päivänä marraskuuta 1999, Europolin säätämien edellytysten ja menettelyjen hyväksymisestä, jotka koskevat Europolin henkilökunnalle maksettavista palkoista ja palkkioista Europolille maksettavaa veroa(1), ja erityisesti sen 2 ja 3 artiklan, sekä katsoo seuraavaa: (1) Kyseisen 16 päivänä marraskuuta 1999 tehdyn päätöksen mukaisesti johtajan tehtävänä on toteuttaa kyseisen päätöksen liitteessä olevassa 4 artiklassa mainittujen summien korotus samoin prosenttimäärin kuin Europolin työntekijöiden palkkauksen ja lisien mukauttamisesta 2 päivänä joulukuuta 1999 tehdyssä neuvoston päätöksessä(2) on määritelty. (2) Viimeksi mainitun 2 päivänä joulukuuta 1999 tehdyn päätöksen mukaisesti on johtajan tehtävänä myös toteuttaa siten määriteltyjen summien muuntaminen euroiksi tietyistä euron käyttöönottoon liittyvistä määräyksistä 17 päivänä kesäkuuta 1997 tietyistä euron käyttöönottoon liittyvistä määräyksistä annetun neuvoston asetuksen (EY) N:o 1103/97(3) sekä euron ja euron käyttöön ottavien jäsenvaltioiden valuuttojen välisistä muuntokursseista 31 päivänä joulukuuta 1998 annetun neuvoston asetuksen (EY) N:o 2866/98(4) perusteella. (3) Johtajan olisi varmistettava, että täten vahvistetut määrät julkaistaan Euroopan yhteisöjen virallisessa lehdessä, ON PÄÄTTÄNYT SEURAAVAA: 1 artikla >TAULUKON PAIKKA> 2 artikla Tämä päätös julkaistaan Euroopan yhteisöjen virallisessa lehdessä. 3 artikla Tämä päätös tulee voimaan sitä päivää seuraavana päivänä, jona johtaja tekee sen. Tehty Haagissa 3 päivänä heinäkuuta 2000. Europolin puolesta Johtaja J. Storbeck (1) Ks. tämän virallisen lehden s. 6. (2) EYVL C 364, 17.12.1999, s. 1. (3) EYVL L 162, 19.6.1997, s. 1, asetus sellaisena kuin se on muutettuna asetuksella (EY) N:o 2653/98 (EYVL L 335, 10.12.1998, s. 51). (4) EYVL L 359, 31.12.1998, s. 1.
Euroopan Keskuspankin Neuvoston Päätös, tehty 19 päivänä kesäkuuta 1998, ulkopuolisen tilintarkastajan nimittämisestä Euroopan keskuspankkiin ja tilintarkastajan toimikauden pituudesta (EKP/1998/NP1)



Virallinen lehti nro L 055 , 24/02/2001 s. 0075 - 0075



EUROOPAN KESKUSPANKIN NEUVOSTON PÄÄTÖS, tehty 19 päivänä kesäkuuta 1998, ulkopuolisen tilintarkastajan nimittämisestä Euroopan keskuspankkiin ja tilintarkastajan toimikauden pituudesta (EKP/1998/NP1) EUROOPAN KESKUSPANKIN NEUVOSTO (jäljempänä "EKP:n neuvosto"), joka ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 27.1 artiklan, sekä katsoo seuraavaa: (1) EKP:n neuvoston suosittelemien ja Euroopan unionin neuvoston hyväksymien riippumattomien ja ulkopuolisten tilintarkastajien on tarkastettava Euroopan keskuspankin (jäljempänä "EKP") ja kansallisten keskuspankkien tilit. (2) Euroopan rahapoliittisen instituutin neuvosto päätti suositella Coopers & Lybrandia EKP:n ulkopuoliseksi tilintarkastajaksi viiden vuoden toimikaudeksi. Sopimukseen sisällytetään lauseke, jonka nojalla sopimus on mahdollista purkaa kahden vuoden jälkeen, ON PÄÄTTÄNYT SEURAAVAA: 1 artikla Coopers & Lybrandia suositellaan Euroopan unionin neuvostolle EKP:n ulkopuoliseksi tilintarkastajaksi. 2 artikla EKP:n ulkopuolisen tilintarkastajan toimikausi on viisi vuotta. Sopimukseen sisällytetään lauseke, jonka nojalla sopimus on mahdollista purkaa kahden vuoden jälkeen. Tehty Frankfurt am Mainissa 19 päivänä kesäkuuta 1998. EKP:n neuvoston puolesta Puheenjohtaja Willem F. Duisenberg
2001/140/EY: Komission päätös, tehty 12 päivänä helmikuuta 2001, Itävallan esittämien suunnitelmien hyväksymisestä klassisen sikaruton hävittämiseksi luonnonvaraisista sioista Ala-Itävallan osavaltiossa (ETA:n kannalta merkityksellinen teksti) (tiedoksiannettu numerolla K(2001) 350)



Virallinen lehti nro L 050 , 21/02/2001 s. 0022 - 0022



Komission päätös, tehty 12 päivänä helmikuuta 2001, Itävallan esittämien suunnitelmien hyväksymisestä klassisen sikaruton hävittämiseksi luonnonvaraisista sioista Ala-Itävallan osavaltiossa (tiedoksiannettu numerolla K(2001) 350) (Ainoastaan saksankielinen teksti on todistusvoimainen) (ETA:n kannalta merkityksellinen teksti) (2001/140/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 6 a artiklan 3 kohdan, sekä katsoo seuraavaa: (1) Ala-Itävallan osavaltiossa Itävallassa on esiintynyt klassista sikaruttoa luonnonvaraisissa sioissa. (2) Itävallan viranomaiset ovat esittäneet suunnitelman, joka koskee klassisen sikaruton hävittämistä luonnonvaraisista sioista ja joka kattaa kyseessä olevat Ala-Itävallan alueet. (3) Komissio on tarkastellut suunnitelmaa ja todennut sen olevan direktiivin 80/217/ETY säännösten mukainen. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Itävallan esittämät suunnitelmat klassisen sikaruton hävittämiseksi luonnonvaraisista sioista Ala-Itävallan osavaltiossa. 2 artikla Itävallan on saatettava voimaan 1 artiklassa tarkoitetun suunnitelman täytäntöön panemiseksi tarvittavat lait, asetukset ja hallinnolliset määräykset tämän päätöksen hyväksymispäivästä alkaen. 3 artikla Tämä päätös on osoitettu Itävallan tasavallalle. Tehty Brysselissä 12 päivänä helmikuuta 2001. Komission puolesta David Byrne Komission jäsen (1) EYVL L 47, 21.2.1980, s. 11.
2001/355/EY: Komission päätös, tehty 19 päivänä huhtikuuta 2001, moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaisen Saksalle myönnetyn poikkeuksen jatkamisesta (tiedoksiannettu numerolla K(2001) 1095)



Virallinen lehti nro L 125 , 05/05/2001 s. 0045 - 0045



Komission päätös, tehty 19 päivänä huhtikuuta 2001, moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaisen Saksalle myönnetyn poikkeuksen jatkamisesta (tiedoksiannettu numerolla K(2001) 1095) (Ainoastaan saksankielinen teksti on todistusvoimainen) (2001/355/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 98/91/EY(2), ja erityisesti sen 8 artiklan 2 kohdan c alakohdan, sekä katsoo seuraavaa: (1) Komissio on hyväksynyt 3 päivänä joulukuuta 1997 tehdyllä päätöksellä 97/848/EY poikkeuspyynnön, jonka Saksan liittotasavalta on esittänyt direktiivin 70/156/ETY 8 artiklan 2 kohdan c alakohdan nojalla ja joka koskee kovasta materiaalista (polykarbonaatista) valmistettujen lasien tuotantoa ja niiden asentamista tiettyyn ajoneuvotyyppiin. (2) Saksan 14 päivänä kesäkuuta 2000 esittämän, poikkeuksen jatkamista koskevan pyynnön perusteena on, etteivät direktiivien mukauttamiseksi tarvittavat toimenpiteet, joita poikkeus koskee, ole toistaiseksi tulleet voimaan ja että näin ollen on aiheellista jatkaa edellä mainittua poikkeusta kyseisten direktiivien voimaantuloon asti ja joka tapauksessa enintään kahdellakymmenelläneljällä kuukaudella. (3) Tässä päätöksessä säädetty toimenpide on direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukainen, ON TEHNYT TÄMÄN PÄÄTÖKSEN: 1 artikla Päätöksellä 97/848/EY Saksalle myönnetyn poikkeuksen voimassaoloa jatketaan kyseisiä direktiivejä koskevien mukautusten voimaantuloon asti ja joka tapauksessa enintään kahdellakymmenelläneljällä kuukaudella. 2 artikla Tämä päätös on osoitettu Saksan liittotasavallalle. Tehty Brysselissä 19 päivänä huhtikuuta 2001. Komission puolesta Erkki Liikanen Komission jäsen (1) EYVL L 42, 23.2.1970, s. 1. (2) EYVL L 11, 16.1.1999, s. 25.
2001/261/EY: Komission päätös, tehty 22 päivänä maaliskuuta 2001, kuukausittaisina ennakoina myönnettävän yhteisörahoituksen ulkopuolelle jätettyjen menojen vähentämisajankohdan vahvistamisesta Espanjan osalta (tiedoksiannettu numerolla K(2001) 747)



Virallinen lehti nro L 093 , 03/04/2001 s. 0057 - 0057



Komission päätös, tehty 22 päivänä maaliskuuta 2001, kuukausittaisina ennakoina myönnettävän yhteisörahoituksen ulkopuolelle jätettyjen menojen vähentämisajankohdan vahvistamisesta Espanjan osalta (tiedoksiannettu numerolla K(2001) 747) (Ainoastaan espanjankielinen teksti on todistusvoimainen) (2001/261/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(1), sellaisena kuin se on viimeksi muutettuna asetuksella (EY) N:o 1287/95(2), ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(3), ottaa huomioon neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetun komission asetuksen (EY) N:o 1663/95(4), sellaisena kuin se on viimeksi muutettuna asetuksella (EY) N:o 2245/1999(5), ja erityisesti sen 8 artiklan 3 kohdan toisen virkkeen, on kuullut Euroopan maatalouden ohjaus- ja tukirahaston komiteaa, sekä katsoo seuraavaa: (1) Asetuksen (ETY) N:o 729/70 5 artiklan 2 kohdan c alakohdassa ja asetuksen (EY) N:o 1258/1999 7 artiklan 4 kohdassa säädetään, että komissio päättää yhteisörahoituksen ulkopuolelle jätettävistä menoista todetessaan, ettei kyseisiä menoja ole toteutettu yhteisön sääntöjen mukaisesti. (2) Espanjan maksettavaksi komission päätöksellä 2001/137/EY(6) määrätty määrä on kuukausittaisiin menoihin verrattuna suuri, ja se olisi tämän vuoksi merkittävä kirjanpitoon kahdessa yhtä suuressa erässä osana kahden perättäisen kuukauden menoja, ON TEHNYT TÄMÄN PÄÄTÖKSEN: 1 artikla Espanjan osalta yhteisörahoituksen ulkopuolelle päätöksellä 2001/137/EY jätetty määrä merkitään kirjanpitoon kahdessa yhtä suuressa erässä osana tämän päätöksen tiedoksiantoa seuraavien toisen ja kolmannen kuukauden menoihin liittyviä ennakkoja. 2 artikla Tämä päätös on osoitettu Espanjan kuningaskunnalle. Tehty Brysselissä 22 päivänä maaliskuuta 2001. Komission puolesta Franz Fischler Komission jäsen (1) EYVL L 94, 28.4.1970, s. 13. (2) EYVL L 125, 8.6.1995, s. 1. (3) EYVL L 160, 26.6.1999, s. 103. (4) EYVL L 158, 8.7.1995, s. 6. (5) EYVL L 273, 23.10.1999, s. 5. (6) EYVL L 50, 21.2.2001, s. 9.
2001/434/EY: Komission päätös, tehty 21 päivänä toukokuuta 2001, naudanliha-alan erityistoimenpiteiden toteuttamisesta Saksassa asetuksen (EY) N:o 2777/2000 mukaisesti (tiedoksiannettu numerolla K(2001) 1441)



Virallinen lehti nro L 154 , 09/06/2001 s. 0063 - 0063



Komission päätös, tehty 21 päivänä toukokuuta 2001, naudanliha-alan erityistoimenpiteiden toteuttamisesta Saksassa asetuksen (EY) N:o 2777/2000 mukaisesti (tiedoksiannettu numerolla K(2001) 1441) (Ainoastaan saksankielinen teksti on todistusvoimainen) (2001/434/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 38 artiklan 2 kohdan, sekä katsoo seuraavaa: (1) Poikkeuksellisista tukitoimenpiteistä naudanliha-alalla 18 päivänä joulukuuta 2000 annetun komission asetuksen (EY) N:o 2777/2000(2), sellaisena kuin se on muutettuna asetuksella (EY) N:o 111/2001(3), 3 artiklan 4 kohdassa säädetään, että jäsenvaltio voi saada luvan lopettaa kyseessä olevan ostojärjestelmän soveltamisen, jos se voi todistaa, että sillä on riittävä kapasiteetti kaikkien yli 30 kuukautta vanhojen tavanomaiseen teurastuotantoon kuuluvien eläinten testaamiseksi BSE:n varalta. Saksa on esittänyt komissiolle tällaiset todisteet, ja näin ollen kyseisen jäsenvaltion pyynnöstä sille olisi annettava lupa lopettaa järjestelmän soveltaminen. (2) Tässä päätöksessä säädetyt toimenpiteet ovat naudanliha-alan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Saksa saa lopettaa asetuksessa (EY) N:o 2777/2000 säädetyn ostojärjestelmän soveltamisen. 2 artikla Tämä päätös on osoitettu Saksan tasavallalle. Tehty Brysselissä 21 päivänä toukokuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 321, 19.12.2000, s. 47. (3) EYVL L 19, 20.1.2001, s. 11.
2001/407/EY: Komission päätös, tehty 16 päivänä toukokuuta 2001, kolmansiin maihin osoitettujen Euroopan yhteisöjen virkamiesten palkkoihin 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2000 sovellettavista korjauskertoimista (tiedoksiannettu numerolla K(2001) 1231)



Virallinen lehti nro L 144 , 30/05/2001 s. 0029 - 0031



Komission päätös, tehty 16 päivänä toukokuuta 2001, kolmansiin maihin osoitettujen Euroopan yhteisöjen virkamiesten palkkoihin 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2000 sovellettavista korjauskertoimista (tiedoksiannettu numerolla K(2001) 1231) (2001/407/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksessa (ETY, Euratom, EHTY) N:o 259/68(1) ja viimeksi muutettu asetuksella (EY, EHTY, Euratom) N:o 2804/2000(2), ja erityisesti sen liitteessä X olevan 13 artiklan toisen kohdan, sekä katsoo seuraavaa: (1) Neuvoston asetuksella (EY, EHTY, Euratom) N:o 106/2001(3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä heinäkuuta 2000 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet. (2) Viime kuukausien aikana komissio on tehnyt useita mukautuksia kyseisiin korjauskertoimiin(4) henkilöstösääntöjen liitteessä X olevan 13 artiklan toisen kohdan mukaisesti. (3) Olisi mukautettava 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2000 tiettyjä kyseisistä korjauskertoimista, koska, ottaen huomioon komission käytössään olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen tai mukauttamiseen verrattuna, ON PÄÄTTÄNYT SEURAAVAA: Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet vahvistetaan 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2000 alkaen liitteen mukaisesti. Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää. Tehty Brysselissä 16 päivänä toukokuuta 2001. Komission puolesta Christopher Patten Komission jäsen (1) EYVL L 56, 4.3.1968, s. 1. (2) EYVL L 326, 22.12.2000, s. 3. (3) EYVL L 19, 20.1.2001, s. 1. (4) EYVL L 11, 16.1.2001, s. 50. LIITE >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>
2001/399/EY: Komission päätös, tehty 7 päivänä toukokuuta 2001, nautaeläimiä koskevan Ranskan tietokannan toimintakelpoisuuden toteamisesta (ETA:n kannalta merkityksellinen teksti) (tiedoksiannettu numerolla K(2001) 1183)



Virallinen lehti nro L 140 , 24/05/2001 s. 0069 - 0069



Komission päätös, tehty 7 päivänä toukokuuta 2001, nautaeläimiä koskevan Ranskan tietokannan toimintakelpoisuuden toteamisesta (tiedoksiannettu numerolla K(2001) 1183) (Ainoastaan ranskankielinen teksti on todistusvoimainen) (ETA:n kannalta merkityksellinen teksti) (2001/399/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1760/2000(1) ja erityisesti sen 6 artiklan 3 kohdan, ottaa huomioon Ranskan esittämän pyynnön, sekä katsoo seuraavaa: (1) Ranskan viranomaiset esittivät 3 päivänä joulukuuta 1999 komissiolle pyynnön Ranskan nautaeläinten tunnistus- ja rekisteröintijärjestelmään kuuluvan tietokannan toimintakelpoisuuden toteamiseksi. (2) Ranskan pyynnön mukana oli tarvittavat tiedot, jotka päivitettiin 24 päivänä tammikuuta 2001. (3) Ranskan viranomaiset ovat sitoutuneet parantamaan tietokannan luotettavuutta varmistamalla erityisesti, että i) siirtojen, syntymän ja kuoleman ilmoittamista koskevaa määräaikaa lyhennetään enintään seitsemään päivään ja näiden määräaikojen valvontamenettelyt otetaan käyttöön, ii) kaikenlaiset siirrot tallennetaan tietokantaan, iii) nykyisiä toimenpiteitä vahvistetaan sellaisten virheiden tai puutteiden korjaamiseksi viipymättä, jotka voitaisiin havaita ilman eri toimenpiteitä tai asianmukaisten paikalla tehtyjen tarkastusten ansiosta. Ranskan viranomaiset ovat sitoutuneet saattamaan nämä parannustoimenpiteet täytäntöön viimeistään 1 päivänä syyskuuta 2001. Ranskan viranomaiset ovat sitoutuneet ilmoittamaan komissiolle edellä mainittujen toimenpiteiden toteuttamisessa mahdollisesti havaituista ongelmista. (4) Ranskan tilanteen kehittymisen vuoksi on aiheellista tunnustaa nautaeläimiä koskevan tietokannan toimintakelpoisuus, ON TEHNYT TÄMÄN PÄÄTÖKSEN: 1 artikla Nautaeläimiä koskevan Ranskan tietokannan todetaan olevan toimintakelpoinen 2 päivästä syyskuuta 2001. 2 artikla Tämä päätös on osoitettu Ranskan tasavallalle. Tehty Brysselissä 7 päivänä toukokuuta 2001. Komission puolesta David Byrne Komission jäsen (1) EYVL L 204, 11.8.2000, s. 1.